Rikunarita-ORG/Wikinium huggingface dataset:
# ᱥᱟᱳᱞᱤᱱ ᱢᱩᱱᱫᱽᱨᱤ

**ᱥᱟᱳᱞᱤᱱ ᱢᱩᱱᱫᱽᱨᱤ** ᱪᱟᱭᱤᱱᱟ ᱨᱮ ᱢᱮᱱᱟᱜ ᱢᱤᱫ ᱵᱩᱫᱷᱫᱷᱟ ᱢᱚᱴᱷᱚ ᱠᱟᱱᱟ ᱾ ᱱᱚᱣᱟ ᱡᱮᱜᱮᱫ ᱡᱟᱠᱟᱛ ᱨᱮ ᱟᱹᱫᱷᱩᱱᱤᱠ ᱛᱟᱯᱟᱢ ᱛᱩᱯᱩᱫ ᱠᱟᱭᱫᱟ (ᱢᱟᱨᱥᱟᱞ ᱟᱨᱴ) ᱟᱜ ᱥᱮᱪᱮᱫ ᱚᱛ ᱨᱩᱯᱛᱮ ᱧᱩᱛᱩᱢ ᱮ ᱟᱨᱡᱟᱣ ᱟᱠᱟᱫᱼᱟ᱾

ᱪᱟᱭᱤᱱᱤᱡᱽ ᱢᱟᱨᱥᱟᱞ ᱟᱨᱴ ᱞᱟᱹᱜᱤᱫ ᱦᱚᱱᱟᱱ ᱦᱚᱱᱚᱛ ᱟᱜ ᱛᱚᱸᱰᱯᱷᱚᱸᱰ ᱠᱟᱣᱱᱴᱤ ᱨᱮ ᱫᱚᱲᱚᱢᱟᱱ ᱥᱟᱳᱞᱤᱱ ᱢᱩᱱᱫᱽᱨᱤ ᱟᱜ ᱯᱩᱪᱷᱤᱢ ᱨᱮ ᱤᱴᱟᱹ-ᱫᱷᱤᱨᱤ ᱛᱮ ᱵᱮᱱᱟᱣᱟᱱ ᱯᱚᱜᱳᱰᱟ ᱪᱩᱯᱩᱫ ᱠᱟᱱᱟ ᱾ ᱧᱩᱛᱩᱢᱟᱱ ᱵᱚᱣᱫᱷ ᱡᱩᱜᱤ ᱠᱚᱣᱟᱜ ᱜᱚᱡ ᱦᱚᱲᱢᱚ ᱵᱮᱥ ᱱᱟᱯᱟᱭ ᱛᱮ ᱫᱚᱦᱚᱭ ᱞᱟᱹᱜᱤᱫ ᱵᱮᱱᱟᱣᱟᱱ ᱱᱚᱣᱟ ᱯᱚᱜᱳᱰᱟ ᱵᱚᱣᱫᱷ ᱡᱩᱜᱤ ᱟᱜ ᱚᱢᱚᱱᱫᱟᱨᱮ ᱥᱤᱧᱚᱛᱤᱭᱟᱹ ᱫᱷᱚᱨᱚᱢ ᱰᱟᱦᱟᱨ ᱛᱮ ᱵᱮᱱᱟᱣ ᱟᱠᱟᱱᱟ ᱾

ᱱᱚᱣᱟ ᱞᱮᱠᱟᱱᱟᱜ ᱢᱟᱨᱮᱭᱟᱱ ᱯᱚᱜᱳᱰᱟ ᱦᱚᱱᱟᱱ ᱦᱚᱱᱚᱛ ᱨᱮ ᱟᱱᱛᱷᱟᱱᱰ ᱠᱟᱣᱱᱴᱤ ᱟᱜ ᱞᱤᱸᱰᱪᱷᱚᱵᱮᱱ ᱢᱩᱱᱫᱽᱨᱤ ᱨᱮ ᱴᱷᱟᱶ ᱠᱟᱱᱟ ᱾ ᱡᱟᱦᱟᱸᱭᱟᱜ ᱵᱮᱱᱟᱣ ᱫᱚ 563ᱤ. ᱨᱮ ᱡᱩᱜᱤ ᱛᱟᱣ ᱯᱷᱤᱸᱰ ᱟᱜ ᱡᱟᱝ ᱠᱚ ᱫᱚᱦᱚ ᱞᱟᱹᱜᱤᱫ ᱡᱩᱛ ᱟᱠᱟᱱᱟ᱾ ᱥᱟᱳᱞᱤᱱ ᱢᱩᱱᱫᱽᱨᱤ ᱩᱛᱨᱤ ᱣᱮᱵᱽ ᱨᱟᱡᱽᱜᱷᱟᱨᱚᱡᱽ ᱟᱜ ᱛᱷᱟᱮᱦᱚ ᱥᱟᱥᱚᱱ ᱡᱩᱜᱽ ᱨᱮ ᱵᱮᱱᱟᱣ ᱞᱮᱱᱟ, ᱢᱮᱱᱠᱷᱟᱱ ᱩᱱ ᱡᱚᱦᱚᱜᱟᱜ ᱯᱚᱜᱳᱰᱟ ᱥᱚᱢᱟᱫᱷᱤ ᱱᱤᱛ ᱢᱩᱪᱟᱹᱫ ᱤᱫᱤᱡ ᱠᱟᱱᱟ ᱾ ᱱᱤᱛ ᱫᱷᱟᱹᱵᱤᱡ ᱛᱤᱝᱜᱩᱣᱟᱱ ᱯᱚᱜᱳᱰᱟ ᱠᱚ ᱵᱷᱤᱛᱨᱤᱨᱮ ᱡᱷᱚᱛᱚ ᱠᱷᱚᱱ ᱢᱟᱨᱮ ᱛᱷᱟᱱᱰ ᱨᱟᱡᱽᱵᱚᱝᱥᱚ (618-907) ᱨᱮ ᱵᱮᱱᱟᱣᱟᱱ ᱡᱩᱜᱤ ᱣᱟᱱ ᱟᱜ ᱥᱚᱢᱟᱫᱷᱤ ᱯᱚᱜᱳᱰᱟ ᱢᱮᱱᱟᱜᱼᱟ᱾ ᱱᱩᱭᱟᱜ ᱵᱮᱱᱟᱣ 791ᱤ. ᱨᱮ ᱦᱩᱭᱞᱮᱱᱟ ᱾

ᱥᱟᱣᱞᱤᱱ ᱢᱩᱱᱫᱽᱨᱤ
## ᱥᱟᱹᱠᱷᱭᱟᱹᱛ
# ᱛᱷᱤᱢᱯᱷᱩ

| ᱛᱷᱤᱢᱯᱩ
ཐིམ་ཕུ་ (dz) |
| --- |
| ᱛᱷᱤᱢᱯᱩ |
| ᱛᱷᱤᱢᱯᱩ, ᱵᱦᱩᱴᱟᱱ |
| ᱡᱤᱞᱟᱹ | ᱛᱷᱤᱢᱯᱷᱩ ᱡᱤᱞᱟᱹ |
| ᱥᱚᱨᱠᱟᱨ |
|  • ᱞᱮᱠᱟᱱ | ᱥᱟᱢᱵᱤᱫᱷᱟᱱᱤᱠ ᱨᱟᱡᱽᱛᱚᱱᱛᱨᱚ |
|  • ᱨᱟᱡᱟ | ᱡᱤᱜᱽᱢᱤ ᱠᱷᱮᱥᱚᱨ ᱱᱟᱢᱜᱚᱭᱟᱞ ᱣᱟᱝᱪᱚᱠ |
| ᱩᱥᱩᱞ | ᱗,᱖᱕᱖ ᱯᱷᱩᱴ (᱒,᱓᱒᱐ ᱢᱤᱴᱚᱨ) |
| ᱦᱚᱲ ᱮᱞ (୨୦୦୫) |
|  • ᱜᱩᱴ | ᱗᱙,᱑᱘᱕ |
|  • ᱰᱮᱱᱥᱤᱴᱤ | ᱗,᱘᱕᱐/ᱜᱟᱺᱴ ᱢᱟᱹᱭᱤᱞ (᱓,᱐᱒᱙/ᱠᱤᱢᱤ᱒) |

**ᱛᱷᱤᱢᱯᱩ** ᱫᱚ ᱵᱷᱩᱴᱟᱱ ᱫᱤᱥᱚᱢ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱟᱨ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱶᱟ ᱫᱚ ᱵᱷᱩᱴᱟᱱ ᱨᱮᱭᱟᱜ ᱯᱟᱹᱪᱷᱤᱢ ᱛᱟᱞᱟ ᱥᱮᱫ ᱨᱮ ᱢᱮᱱᱟᱜ-ᱟ ᱾ ᱑᱙᱖᱑ ᱥᱟᱞ ᱨᱮ ᱛᱷᱤᱢᱯᱩ ᱫᱚ ᱵᱷᱩᱴᱟᱱ ᱨᱮᱭᱟᱜ ᱨᱟᱡᱽᱜᱟᱲ ᱢᱮᱱᱛᱮ ᱪᱷᱟᱹᱴᱭᱟᱹᱨ ᱞᱮᱱᱟ ᱾ ᱱᱚᱶᱟ ᱱᱟᱜᱟᱨ ᱫᱚ ᱨᱟᱭᱫᱟᱠ ᱜᱟᱰᱟ ᱨᱮᱭᱟᱜ ᱯᱟᱹᱪᱷᱤᱢ ᱯᱟᱦᱴᱟ ᱨᱮ ᱩᱛᱟᱹᱨ ᱠᱷᱚᱱ ᱫᱟᱹᱠᱷᱤᱱ ᱥᱮᱫ ᱡᱤᱞᱤᱧ ᱟᱠᱟᱱᱟ ᱾ ᱱᱚᱶᱟ ᱫᱚ ᱵᱷᱩᱴᱟᱱ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱ ᱨᱮᱦᱚᱸ ᱱᱤᱡᱚᱨᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱵᱟᱹᱱᱩᱜ-ᱟ ᱾ ᱱᱚᱣᱟ ᱱᱟᱜᱟᱨ ᱠᱷᱚᱱ ᱕᱔ ᱠᱤᱞᱚ ᱢᱤᱴᱚᱨ ᱥᱟᱝᱜᱤᱧ ᱨᱮ ᱯᱟᱨᱚ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜ-ᱟ ᱾ ᱛᱷᱤᱢᱯᱩ ᱨᱮᱱ ᱦᱚᱲ ᱫᱚ ᱱᱚᱰᱮ ᱠᱷᱚᱱ ᱜᱮ ᱡᱟᱦᱟᱸ ᱥᱮᱫ ᱠᱚ ᱦᱤᱡᱩᱜ ᱥᱮᱱᱚᱜ-ᱟ ᱾

## ᱟᱴᱩ ᱠᱦᱚᱵᱚᱨ

### ᱱᱟᱜᱟᱢ

### ᱚᱛᱱᱚ

### ᱧᱮᱞ ᱡᱚᱝ ᱴᱷᱟᱶ

### ᱞᱟᱠᱪᱟᱨ

ᱵᱷᱩᱴᱟᱱ ᱨᱮᱭᱟᱜ ᱞᱟᱠᱪᱟᱨ ᱢᱮᱱ ᱞᱮᱠᱷᱟᱱ ᱫᱷᱚᱨᱚᱢ, ᱥᱟᱶᱦᱮᱫ, ᱮᱱᱮᱡ ᱥᱮᱨᱮᱧ ᱮᱢᱟᱱ ᱛᱮ ᱠᱤᱥᱟᱹᱬ ᱟᱠᱟᱱᱟ ᱾

#### ᱥᱟᱶᱦᱮᱫ

ᱵᱷᱩᱴᱟᱱ ᱨᱮᱭᱟᱜ ᱥᱮᱫᱟᱭᱟᱜ ᱥᱟᱶᱦᱮᱫ ᱫᱚ ᱡᱟᱹᱛᱤᱭᱟᱹᱨᱤ ᱯᱩᱛᱷᱤ ᱢᱩᱨᱟᱹᱭ ᱨᱮ ᱥᱟᱹᱣᱛᱤ ᱫᱚᱦᱮ ᱟᱠᱟᱱᱟ ᱾ ᱵᱷᱩᱴᱟᱱ ᱥᱟᱶᱦᱮᱫ ᱞᱟᱹᱜᱤᱫ ᱫᱚ ᱵᱷᱩᱴᱟᱱ ᱪᱤᱠᱤ ᱜᱮ ᱵᱮᱵᱷᱟᱨᱚᱜ ᱠᱟᱱᱟ ᱾ ᱵᱷᱩᱴᱟᱱ ᱪᱤᱠᱤ ᱫᱚ ᱛᱤᱵᱵᱚᱛ ᱪᱤᱠᱤ ᱠᱷᱚᱱ ᱦᱟᱛᱟᱣ ᱟᱠᱟᱱᱟ ᱾ ᱱᱚᱰᱮ ᱟᱹᱰᱤ ᱜᱟᱱ ᱚᱱᱚᱞᱤᱭᱟᱹ ᱜᱮ ᱢᱮᱱᱟᱜ ᱠᱚᱣᱟ ᱡᱟᱦᱟᱸᱭ ᱫᱚ ᱤᱸᱝᱞᱤᱥ ᱯᱟᱹᱨᱥᱤ ᱛᱮ ᱥᱟᱶᱦᱮᱫ ᱠᱚ ᱪᱟᱨᱪᱟᱭᱮᱜ-ᱟ ᱾ ᱦᱚᱲ ᱠᱟᱛᱷᱟ ᱟᱨ ᱠᱷᱟᱴᱚ ᱠᱟᱹᱦᱱᱤ ᱱᱩᱠᱩ ᱫᱚ ᱵᱟᱹᱲᱛᱤ ᱠᱚ ᱚᱞᱮᱜ-ᱟ ᱾

## ᱠᱟᱹᱣᱰᱤ ᱟᱹᱨᱤ

ᱛᱷᱤᱢᱯᱩ ᱫᱚ ᱵᱷᱩᱴᱟᱱ ᱨᱮᱭᱟᱜ ᱨᱟᱡᱽ ᱟᱹᱨᱤ ᱟᱨ ᱠᱟᱹᱣᱰᱤ ᱟᱹᱨᱤ ᱨᱮᱭᱟᱜ ᱛᱟᱞᱢᱟ ᱟᱨ ᱛᱟᱞᱢᱟ ᱥᱚᱨᱠᱟᱨ ᱟᱜ ᱴᱷᱟᱹᱭ ᱠᱟᱱᱟ ᱾ ᱦᱟᱯᱛᱟ ᱨᱮᱭᱟᱜ ᱢᱩᱪᱟᱹᱫ ᱢᱟᱦᱟᱸ ᱦᱤᱞᱚᱜ ᱫᱚ ᱱᱟᱜᱟᱨ ᱨᱮᱭᱟᱜ ᱛᱟᱞᱟ ᱨᱮ ᱥᱮᱛᱟᱜ ᱦᱟᱴ ᱦᱩᱭᱩᱜ-ᱟ ᱾ ᱱᱚᱶᱟ ᱦᱤᱞᱚᱜ ᱫᱚ ᱛᱷᱤᱢᱯᱩ ᱨᱮᱱ ᱦᱚᱲ ᱠᱚᱲ ᱯᱟᱠᱚᱲ (ᱡᱚ ᱵᱤᱞᱤ) ᱟᱨ ᱩᱛᱟᱹᱱ ᱠᱚ ᱠᱤᱨᱤᱧᱟ ᱾ ᱠᱟᱹᱨᱤ ᱜᱟᱹᱭᱟᱜ ᱛᱚᱣᱟ, ᱜᱚᱛᱚᱢ, ᱠᱟᱴ ᱨᱮᱭᱟᱜ ᱵᱟᱹᱴᱤ, ᱜᱤᱱᱟᱹ ᱮᱢᱟᱱ ᱦᱚᱸ ᱱᱚᱣᱟ ᱦᱟᱴ ᱨᱮ ᱟᱠᱷᱨᱤᱧᱚᱜ-ᱟ ᱾

## ᱫᱷᱚᱨᱚᱢ

ᱱᱚᱰᱮᱱᱟᱜ ᱢᱩᱬ ᱫᱷᱚᱨᱚᱢ ᱫᱚ ᱵᱩᱫᱫᱷᱚ ᱫᱷᱚᱨᱚᱢ ᱠᱟᱱᱟ ᱾ ᱫᱟᱹᱠᱷᱤᱱ ᱵᱷᱩᱴᱟᱱ ᱥᱮᱫ ᱨᱮᱫᱚ ᱦᱤᱱᱫᱩ ᱫᱷᱚᱨᱚᱢ ᱦᱚᱲ ᱦᱚᱸ ᱢᱮᱱᱟᱜ ᱠᱚᱣᱟ ᱾

## ᱥᱮᱪᱮᱫ

᱑᱙᱖᱐ ᱥᱟᱞ ᱨᱮ ᱵᱷᱩᱴᱟᱱ ᱨᱮ ᱥᱚᱲᱚᱠ ᱠᱚ ᱛᱮᱭᱟᱨ ᱮᱱ ᱛᱟᱭᱚᱢ ᱚᱱᱰᱮᱱᱤᱡ ᱨᱟᱡᱟ ᱥᱮᱪᱮᱫ ᱞᱟᱹᱜᱤᱫ ᱮ ᱵᱮᱵᱚᱥᱛᱟ ᱠᱮᱜ-ᱟ ᱾ ᱚᱱᱟ ᱢᱟᱬᱟᱝ ᱫᱚ ᱱᱚᱰᱮ ᱟᱹᱰᱤ ᱠᱚᱢ ᱥᱮᱪᱮᱫ ᱵᱮᱵᱚᱥᱛᱟ ᱛᱟᱦᱮᱸ ᱠᱟᱱᱟ ᱾ ᱱᱮᱛᱟᱨ ᱫᱚ ᱤᱠᱷᱟᱹᱱ ᱫᱤᱥᱚᱢ ᱨᱮᱭᱟᱜ ᱜᱮᱴᱟ ᱯᱟᱠᱟᱲ ᱜᱮ ᱥᱮᱪᱮᱫ ᱥᱮᱴᱮᱨ ᱟᱠᱟᱱᱟ ᱾ ᱛᱷᱤᱢᱯᱩ ᱨᱮᱫᱚ ᱱᱤᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱮᱦᱚᱵ ᱠᱟᱛᱮ ᱢᱟᱦᱟ ᱵᱤᱨᱫᱟᱹᱜᱟᱲ ᱦᱚᱸ ᱢᱮᱱᱟᱜ-ᱟ ᱾ ᱵᱷᱩᱴᱟᱱ ᱨᱮᱭᱟᱜ ᱮᱴᱟᱜ ᱡᱟᱜᱟ ᱠᱷᱚᱱ ᱛᱷᱤᱢᱯᱩ ᱨᱮ ᱵᱟᱹᱲᱛᱤ ᱯᱨᱟᱭᱵᱷᱮᱴ ᱥᱠᱩᱞ ᱢᱮᱱᱟᱜ-ᱟ ᱾

## ᱯᱷᱮᱰᱟᱛ

* ᱳᱰᱤᱭᱚ ᱣᱤᱠᱤ

## ᱵᱟᱦᱨᱮ ᱡᱚᱱᱚᱲ

* Thimphu on Bhutannica Archived ᱒᱐᱐᱙-᱐᱒-᱐᱑ at the Wayback Machine.
* Department of Tourism, Bhutan Archived ᱒᱐᱐᱔-᱑᱒-᱑᱑ at the Wayback Machine.
* City map RAO online
* Thimphu Dzongkhag Archived ᱒᱐᱑᱑-᱐᱕-᱐᱓ at the Wayback Machine.
* Five year plan 2002-2007 Archived ᱒᱐᱐᱕-᱐᱘-᱑᱖ at the Wayback Machine.
* Attractions in Thimphu Archived ᱒᱐᱑᱑-᱐᱗-᱐᱖ at the Wayback Machine.
* Hotels of Thimphu and around Bhutan Archived ᱒᱐᱑᱓-᱐᱕-᱒᱒ at the Wayback Machine.
* 'A Walk in the Clouds', Thimphu in the rains, Travelogue in The Indian Express, 21-06-2009, by Arjun Razdan

## ᱥᱟᱹᱠᱷᱭᱟᱹᱛ
# ᱢᱚᱝᱜᱚᱞᱤᱭᱟ

ᱢᱚᱝᱜᱚᱞᱤᱭᱟ ᱨᱮᱭᱟᱜ ᱪᱤᱨ
ᱢᱚᱝᱜᱚᱞᱤᱭᱟ ᱨᱮᱭᱟᱜ ᱫᱚᱲᱚᱢ
ᱢᱚᱝᱜᱚᱞᱤᱭᱟ ᱫᱚ ᱛᱟᱞᱟ ᱯᱩᱨᱩᱵᱽ ᱮᱥᱤᱭᱟ ᱨᱮᱱᱟᱝ ᱫᱤᱫ ᱫᱤᱥᱚᱢ ᱠᱟᱱᱟ ᱾ ᱵᱷᱟᱨᱚᱛ ᱥᱟᱶ ᱢᱚᱝᱜᱚᱞᱤᱭᱟ ᱨᱮᱭᱟᱜ ᱨᱟᱡᱽᱱᱤᱛᱤᱠ ᱥᱟᱹᱜᱟᱹᱭ ᱫᱚ ᱑᱙᱕᱕ ᱥᱟᱞ ᱰᱤᱥᱮᱢᱵᱚᱠ ᱒᱔ ᱨᱮ ᱡᱚᱲᱟᱣ ᱞᱮᱱᱟ ᱾ ᱥᱚᱵᱷᱤᱭᱮᱛ ᱥᱚᱝᱜᱷᱚ ᱛᱟᱭᱚᱢ ᱢᱚᱝᱜᱚᱞᱤᱭᱟ ᱜᱮ ᱢᱤᱫᱴᱟᱝ ᱫᱤᱥᱚᱢ ᱡᱟᱦᱟᱸᱭ ᱥᱟᱶ ᱵᱷᱟᱨᱚᱛ ᱥᱟᱹᱜᱟᱹᱭ ᱮ ᱡᱚᱲᱟᱣ ᱞᱮᱜ-ᱟ᱾᱑᱙᱗᱑ ᱥᱟᱞ ᱨᱮ ᱵᱟᱝᱞᱟᱫᱮᱥ ᱢᱩᱠᱛᱤ ᱥᱚᱝᱜᱨᱟᱢ ᱨᱮ ᱢᱚᱝᱜᱚᱞᱤᱭᱟ ᱫᱚ ᱵᱷᱟᱨᱚᱛ ᱮ ᱥᱚᱦᱚᱫ ᱞᱮᱫᱮᱭᱟ ᱾

## ᱱᱟᱜᱟᱢ

ᱪᱮᱝᱜᱤᱡᱽ ᱠᱷᱟᱸ ᱧᱩᱛᱩᱢᱟᱱ ᱢᱤᱫ ᱡᱚᱫᱫᱷᱟ ᱑᱒᱐᱖ ᱥᱟᱞ ᱨᱮ ᱢᱚᱝᱜᱚᱞ ᱥᱟᱢᱨᱟᱡᱚᱭ ᱵᱮᱨᱮᱫ ᱞᱮᱜ-ᱟ ᱾ ᱱᱚᱶᱟ ᱜᱮ ᱛᱟᱭᱚᱢ ᱫᱚ ᱢᱚᱝᱜᱚᱞᱤᱭᱟ ᱧᱩᱛᱩᱢ ᱛᱮ ᱟᱹᱨᱩᱭᱮᱱᱟ ᱾ ᱱᱚᱶᱟ ᱥᱟᱢᱨᱟᱡᱚ ᱫᱚ ᱪᱤᱱ ᱠᱷᱚᱱ ᱮᱦᱚᱵ ᱠᱟᱛᱮ ᱛᱟᱞᱟ ᱮᱥᱤᱭᱟ ᱨᱮᱭᱟᱜ ᱤᱨᱟᱱ, ᱤᱨᱟᱠ, ᱛᱩᱨᱠᱤ ᱟᱨ ᱤᱭᱩᱨᱚᱯ ᱨᱮᱭᱟᱜ ᱯᱳᱞᱮᱱᱰ ᱦᱟᱹᱵᱤᱡ ᱯᱟᱥᱱᱟᱣ ᱞᱮᱱᱟ ᱾ ᱢᱤᱫ ᱚᱠᱛᱚ ᱫᱚ ᱯᱩᱨᱟᱹ ᱮᱥᱤᱭᱟ ᱱᱚᱶᱟ ᱥᱟᱢᱨᱟᱡᱚᱭ ᱨᱮᱭᱟᱜ ᱠᱚᱵᱽᱡᱟ ᱨᱮ ᱛᱟᱦᱮᱸ ᱠᱟᱱᱟ ᱾

## ᱚᱛᱱᱚ

᱑᱕,᱖᱔,᱑᱑᱖ ᱵᱟᱜᱩᱱ ᱠᱤᱞᱚᱢᱤᱴᱚᱨ ᱡᱟᱜᱟ ᱨᱮ ᱟᱴᱮᱫ ᱟᱠᱟᱱ, ᱱᱚᱶᱟ ᱫᱤᱥᱚᱢ ᱫᱚ ᱡᱮᱜᱮᱛ ᱨᱮᱭᱟᱜ ᱑᱙ ᱟᱱᱟᱜ ᱢᱟᱨᱟᱝ ᱫᱤᱥᱚᱢ ᱠᱟᱱᱟ ᱾ ᱱᱚᱶᱟ ᱫᱚ ᱫᱚᱨᱮᱭᱟ ᱰᱷᱤᱯ ᱵᱟᱹᱱᱩᱜ-ᱟᱱ ᱫᱚᱥᱟᱨ ᱢᱟᱨᱟᱝ ᱫᱤᱥᱚᱢ ᱠᱟᱱᱟ ᱾ ᱱᱚᱶᱟ ᱫᱤᱥᱚᱢ ᱨᱮ ᱓᱐ ᱞᱟᱠ ᱜᱟᱱ ᱦᱚᱲ ᱠᱚ ᱛᱟᱦᱮᱸᱱᱟ ᱾ ᱢᱚᱝᱜᱚᱞᱤᱭᱟ ᱨᱮᱭᱟᱜ ᱨᱟᱡᱽᱜᱟᱲ ᱩᱞᱟᱱᱵᱟᱴᱚᱨ ᱨᱮ ᱪᱮᱝᱜᱤᱡᱽ ᱠᱷᱟᱸ ᱥᱟᱫᱚᱢ ᱨᱮ ᱫᱮᱡ ᱟᱠᱟᱱ ᱢᱤᱫ ᱢᱩᱨᱛᱤ ᱢᱮᱱᱟᱜ-ᱟ ᱾

## ᱯᱟᱹᱨᱥᱤ

ᱢᱚᱝᱜᱚᱞᱤᱭᱟ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱫᱚ ᱢᱚᱝᱜᱚᱞᱤᱭᱟᱱ ᱠᱟᱱᱟ, ᱱᱚᱶᱟ ᱯᱟᱹᱨᱥᱤ ᱚᱱᱰᱮᱱ ᱠᱚ ᱙᱕% ᱦᱚᱲ ᱠᱚ ᱨᱚᱲᱟ ᱾ ᱠᱟᱡᱟᱠᱷ ᱛᱩᱵᱷᱟᱱ ᱯᱟᱹᱨᱥᱤ ᱦᱚᱸ ᱱᱚᱰᱮᱱ ᱠᱚ ᱦᱚᱲ ᱠᱚ ᱨᱚᱲ ᱜᱮᱭᱟ ᱾ ᱱᱮᱛᱟᱨ ᱫᱚ ᱢᱚᱝᱜᱚᱞᱤᱭᱟᱱ ᱯᱟᱹᱨᱥᱤ **ᱥᱤᱨᱤᱞᱤᱠ ᱪᱤᱠᱤ** ᱛᱮᱠᱚ ᱚᱞᱮᱜ-ᱟ, ᱢᱟᱬᱟᱝ ᱫᱚ **ᱢᱚᱝᱜᱚᱞᱤᱭᱟᱱ ᱪᱤᱠᱤ** ᱛᱮᱠᱚ ᱚᱞ ᱛᱟᱦᱮᱸᱫ᱾ ᱵᱤᱫᱮᱥ ᱯᱟᱹᱨᱥᱤ ᱞᱮᱠᱟᱛᱮ ᱨᱩᱥᱤᱭᱟᱱ ᱟᱨ ᱤᱸᱜᱽᱞᱤᱥ ᱦᱚᱸ ᱱᱚᱰᱮᱱ ᱠᱚ ᱦᱚᱲ ᱠᱚ ᱨᱚᱲ ᱫᱮᱭᱟ ᱾

## ᱫᱷᱚᱨᱚᱢ

᱒᱐᱑᱐ ᱥᱟᱞ ᱨᱮᱭᱟᱜ ᱦᱚᱲ ᱞᱮᱠᱷᱟ ᱚᱝᱥᱟᱨ ᱕᱓% ᱦᱚᱲ ᱫᱚᱵᱩᱫᱫᱷᱚ ᱫᱷᱚᱨᱚᱢ ᱨᱮᱱ ᱠᱟᱱᱟ ᱠᱚ ᱟᱨ ᱓᱙% ᱦᱚᱲ ᱫᱚ ᱚᱠᱟ ᱫᱷᱚᱨᱚᱢ ᱦᱚᱸ ᱵᱟᱠᱚ ᱢᱟᱱᱟᱣᱟ᱾ ᱯᱟᱹᱪᱷᱤᱢ ᱱᱟᱠᱷᱟ ᱨᱮᱱ ᱠᱟᱡᱟᱠᱷ ᱡᱟᱹᱛᱤ, ᱛᱤᱱᱟᱹᱜ ᱜᱟᱱ ᱢᱚᱝᱜᱚᱞᱤᱭᱟᱱ ᱟᱨ ᱟᱨ ᱛᱩᱨᱠᱤᱠ ᱡᱟᱹᱛᱤ ᱦᱚᱲ ᱫᱚ ᱤᱥᱞᱟᱢ ᱫᱷᱚᱨᱚᱢ ᱠᱚ ᱢᱟᱱᱟᱣᱟ ᱾

## ᱦᱟᱹᱱᱟᱹᱴᱤᱧ

ᱢᱚᱝᱜᱚᱞᱤᱭᱟ ᱫᱚ **᱒᱑ ᱜᱚᱴᱟᱝ ᱯᱨᱚᱫᱮᱥ** (ᱚᱱᱰᱮᱱᱟᱜ ᱯᱟᱹᱨᱥᱤ ᱛᱮᱫᱚ **ᱮᱢᱟᱜᱽ** Aimages) ᱟᱨ ᱒᱒᱙ ᱜᱚᱴᱟᱝ ᱡᱤᱞᱟᱹ (ᱚᱱᱰᱮᱱᱟᱜ ᱯᱟᱹᱨᱥᱤ **ᱥᱚᱢ** sums) ᱨᱮ ᱦᱟᱹᱴᱤᱧ ᱟᱠᱟᱱᱟ ᱾

## ᱯᱟᱹᱨᱥᱤ

ᱱᱚᱰᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱫᱚ ᱢᱚᱝᱜᱚᱞᱤᱭᱟᱱ ᱠᱟᱱᱟ ᱾ ᱚᱱᱟ ᱵᱮᱜᱚᱨ ᱛᱩᱨᱠᱤ ᱟᱨ ᱨᱩᱥᱤᱭᱳ ᱯᱟᱹᱨᱥᱤ ᱦᱚᱸ ᱱᱚᱰᱮ ᱪᱟᱹᱞᱩᱜ ᱜᱮᱭᱟ ᱾ ᱢᱚᱦᱟᱵᱷᱟᱨᱚᱛ ᱫᱷᱟᱨᱟᱵᱟᱦᱤᱠ ᱫᱚ ᱢᱟᱝᱜᱚᱞᱤᱭᱟᱱ ᱯᱟᱹᱨᱥᱤ ᱛᱮ ᱟᱹᱨᱩ ᱠᱟᱛᱮ ᱩᱞᱟᱱᱵᱚᱴ ᱨᱮᱭᱟᱜ ᱴᱤᱹᱵᱷᱤᱹ ᱨᱮᱠᱚ ᱩᱪᱷᱟᱹᱱ ᱟᱠᱟᱜ-ᱟ ᱾ ᱦᱤᱱᱫᱤ ᱯᱷᱤᱞᱤᱢ ᱦᱚᱸ ᱱᱚᱰᱮ ᱦᱚᱲ ᱟᱹᱰᱤ ᱠᱚ ᱠᱩᱥᱤᱭᱟᱜ-ᱟ ᱾ ᱯᱚᱧᱪᱚᱛᱚᱱᱛᱨᱚ, ᱨᱟᱢᱟᱭᱚᱬ, ᱥᱚᱠᱩᱱᱛᱚᱲᱟ, ᱠᱟᱢᱚᱥᱩᱛᱨᱚ, ᱜᱚᱫᱟᱱ ᱟᱨ ᱠᱚᱴᱤ ᱛᱚᱝ ᱠᱚᱦᱚᱸ ᱢᱚᱝᱜᱚᱞᱤᱭᱟᱱ ᱯᱟᱹᱨᱥᱤ ᱛᱮ ᱩᱪᱷᱟᱹᱱ ᱟᱠᱟᱱᱟ ᱾

## ᱵᱤᱫᱮᱥ ᱥᱟᱹᱜᱟᱹᱭ

ᱢᱚᱝᱜᱚᱞᱤᱭᱟ ᱨᱮᱭᱟᱜ ᱵᱤᱫᱮᱥ ᱥᱟᱹᱜᱟᱹᱭ ᱫᱚ ᱨᱟᱥᱤᱭᱟ ᱟᱨ ᱪᱤᱱ ᱥᱟᱶ ᱜᱮ ᱵᱟᱹᱛᱤ ᱢᱮᱱᱟᱜ-ᱟ ᱾ ᱱᱚᱶᱟ ᱠᱤᱱ ᱵᱟᱨᱭᱟ ᱫᱤᱥᱚᱢ ᱪᱮᱛᱟᱱ ᱨᱮᱜᱮ ᱢᱚᱝᱜᱚᱞᱤᱭᱟ ᱨᱮᱭᱟᱜ ᱠᱟᱹᱣᱰᱤ ᱟᱹᱨᱤ ᱫᱚ ᱵᱚᱨᱥᱟᱭᱟ ᱾ ᱢᱚᱝᱜᱚᱞᱤᱭᱟ ᱨᱮᱭᱟᱜ ᱙᱐% ᱡᱤᱱᱤᱥ ᱪᱤᱱ ᱮ ᱠᱤᱨᱤᱧᱟ ᱾ ᱢᱚᱝᱜᱚᱞᱤᱭᱟ ᱙᱐% ᱵᱤᱡᱽᱞᱤ ᱨᱩᱥᱤᱭᱟ ᱠᱷᱚᱱ ᱮ ᱟᱹᱜᱩᱭᱟ᱾

## ᱵᱟᱦᱨᱮ ᱡᱚᱱᱚᱲ

*

## ᱥᱟᱹᱠᱷᱭᱟᱹᱛ